Rikunarita-ORG/Wikinium huggingface dataset:
# অশোক লেল্যান্ড
সংক্ষিপ্ত ইউআরএল

অশোক লেল্যান্ড লিমিটেড|  |
| ধরন | পাবলিক |
| শেয়ারবাজার প্রতীক | বিএসই: 500477 এনএসই: ASHOKLEY |
| আইএসআইএন | INE208A01029 |
| শিল্প | মোটরগাড়ি |
| প্রতিষ্ঠাকাল | ১৯৪৮ |
| সদরদপ্তর | চেন্নাই, তামিলনাড়ু, ভারত |
| বাণিজ্য অঞ্চল | ভারত, শ্রীলঙ্কা, বাংলাদেশ |
| পণ্যসমূহ | গাড়ি, ইঞ্জিন, বাণিজ্যিক যানবাহন |
| আয় |  ₹  ১৩৩.৫৯ বিলিয়ন (ইউএস$ ১.৬৩ বিলিয়ন) (2012) |
| নীট আয় |  ₹ ৫৬.৫ বিলিয়ন (ইউএস$ ৬৯০.৬২ মিলিয়ন) (2012) |
| কর্মীসংখ্যা | 15,812 (2011) |
| মাতৃ-প্রতিষ্ঠান | হিন্দুজা গ্রুপ |
| অধীনস্থ প্রতিষ্ঠান | * অ্যালবোনায়ার জিএমবিএইচ
* গ্লোবাল টিভিএস বাস বডি বিল্ডার্স লিমিটেড
* হিন্দুজা লেল্যান্ড ফাইন্যান্স
* হিন্দুজা টেক
* লঙ্কা অশোক লেল্যান্ড স্যুইচ মোবিলিটি
 |
| ওয়েবসাইট | www.ashokleyland.com www.lal.lk |

**অশোক লেল্যান্ড** হল একটি ভারতীয় গাড়ি উৎপাদক ও বাজারজাতকারী প্রতিষ্ঠান যার সদর দফতর হল ভারতের চেন্নাইয়ে। অশোক লেল্যান্ড প্রতিষ্ঠিত হয় ১৯৪৮ সালে এবং এটি বর্তমানে ভারতের দ্বিতীয় বৃহত্তম বাণিজ্যিক মটরগাড়ি উৎপাদনকারী প্রতিষ্ঠান। ছয়টি কারখানায় কোম্পানিটি ট্রাক, বাস, সামরিক যান এবং এগুলোর খুচরা যন্ত্রাংশ উৎপাদন করে থাকে। অশোক লেল্যান্ড বছরে প্রায় ৬০,০০০ মটরগাড়ি এবং ৭,০০০ ইঞ্জিন বিক্রয় করে থাকে। এটি ভারতের দ্বিতীয় বাণিজ্যিক পরিবহন উৎপাদনকারী প্রতিষ্ঠান যা ভারতের ২৮ % বাণিজ্যিক পরিবহনের বাজার দখল করে আছে তবে বাস উৎপাদনের দিক দিয়ে এটি ভারতে প্রথম অবস্থানে রয়েছে। কোম্পানির দাবি মতে তাদের উৎপাদিত বাসগুলি গড়ে প্রতিদিন ৬ কোটি যাত্রী পরিবহন করে থাকে যা ভারতের পুরো রেল পরিসেবার চেয়ে বেশি। ট্রাক উৎপাদনের ক্ষেত্রে অশোক লেল্যান্ড ১৬ টন থেকে ২৫ টন পর্যন্ত ধারণক্ষমতার উপর নজর দেয় বেশি তবে এদের ট্রাকের বহরে সাড়ে সাত টন থেকে শুরু করে ৪৯ টন ধারণক্ষমতার ট্রাকও রয়েছে। সম্প্রতি ঘোষিত জাপানের নিশান মোটরসের সাথে জয়েন্ট ভেঞ্চারে অশোক লেল্যান্ড হালকা বাণিজ্যিক যানবাহনের বাজারে প্রবেশ করতে চাইছে।

যুক্তরাজ্যের ব্ল্যাকবার্নে অশোক লেল্যান্ডের অধীনস্থ কোম্পানি অপটারার বাস কারখানা সম্প্রতি বন্ধ করে দেওয়া হয়েছে। লিডসে অপটারার পূর্বক্তোন উৎপাদন কারখানাটিও শেরবার্নে স্থানান্তরের জন্য খালি করে দেওয়া হয়েছে।

## তথ্যসূত্র

## বহিঃসংযোগ

* অশোক লেল্যান্ডের অফিশিয়াল ওয়েবসাইট (ভারত)
* অশোক লেল্যান্ডের অফিশিয়াল ওয়েবসাইট (শ্রিলংকা)
* অশোক লেল্যান্ড ডিফেন্স
* অপটারা বাস- অশোক লেন্যান্ড
	+ অপটারা বাসের অফিশিয়াল ওয়েবসাইট
* এভিয়া ট্রাকস- অশোক লেল্যান্ড
	+ এভিয়া ট্রাকস, অফিশিয়াল ওয়েবসাইট  ওয়েব্যাক মেশিনে আর্কাইভকৃত ৮ আগস্ট ২০১৩ তারিখে
# আলসা মল

**আলসা মল** হল ভারতের চেন্নাইয়ের এগমোরের পার্শ্ববর্তী মন্টিথ রোডের একটি শপিং মল। স্পেনসার প্লাজার সাথে ১৯৮০-এর দশকের মাঝামাঝি সময়ে প্রতিষ্ঠিত, এটি শহরের প্রাচীনতম টিকে থাকা মলগুলির মধ্যে একটি। আলসা মলের আশেপাশে বিভিন্ন ধরনের দোকান রয়েছে। মলে ব্যবসা করে এমন বিভিন্ন রাস্তার খাবার বিক্রেতাদের কারণে সন্ধ্যার সময় এটি তরুণদের জন্য একটি আড্ডাস্থল হিসাবে বিবেচিত হয়।

## তথ্যসূত্র

## বহিঃসংযোগ

*
* ওয়েব্যাক মেশিনে আর্কাইভকৃত ৮ নভেম্বর ২০১২ তারিখে
# রামি মল
সংক্ষিপ্ত ইউআরএল

**রামি মল** হল একটি বিপণিবিতান, যা চেন্নাইয়ের তেনামপেটেে আনা সালাইতে অবস্থিত। ২,২৫,০০০ বর্গফুট বিল্ট আপ এলাকা নিয়ে মলটি মার্চ ২০১২ সালে খোলা হয়েছিল। দুবাই-ভিত্তিক রামি গ্রুপ দ্বারা নির্মিত, মলটি সম্পত্তির প্রথম তিনটি তলা দখল করে। বাকি ১৫ তলা হায়াত রিজেন্সি চেন্নাইয়ের দখলে।

## তথ্যসূত্র

## বহিঃসংযোগ

* দাপ্তরিক ওয়েবসাইট
# অভ্যন্তরীণ চক্রপথ, চেন্নাই
সংক্ষিপ্ত ইউআরএল

|
2

রাজ্য সড়ক ২ |
| --- |
|  |
| পথের তথ্য |
| দৈর্ঘ্য | ২৫.২ কিলোমিটার (১৫.৭ মাইল) |
| প্রধান সংযোগস্থল |
| উত্তর প্রান্ত: | মানালিতে রাজ্য সড়ক ৫৬ |
| প্রধান সংযোগস্থল | মাধবরমে রাজ্য সড়ক ১১১ মঞ্জমবক্কমে ১৬ নং জাতীয় সড়কের লাঙ্করোড পাড়ি জংশনে চেন্নাই-তিরুভেলুর মহাসড়ক তিরুমঙ্গলমের নিকট রাজ্য সড়ক ১১২ কোয়মবেড়ু জংশন বড়পালনিতে ১১৩ নং রাজ্য সড়ক কাতিপারা জংশনে ৩২ নং জাতীয় সড়ক |
| দক্ষিণ প্রান্ত: | তিরুবান্মিয়ুরে রাজীব গান্ধী সালাই |
|  |
| মহাসড়ক ব্যবস্থা |
| * **ভারতীয় সড়ক ব্যবস্থা এক্সপ্রেসওয়ে
* জাতীয়
* রাজ্য
* এশিয়ান
 |

চেন্নাইতে অবস্থিত **অভ্যন্তরীণ চক্রপথ**-এর রয়েছে একাধিক নাম, এগুলি হল **ইনার রিং রোড**, **জওহরলাল নেহেরু সালাই**, **১০০ ফিট রোড** বা **রাজ্য সড়ক ২**। চেন্নাই শহরকে অভ্যন্তরীণভাবে পরিবেষ্টিত করে থাকায় এটি শহরের অন্যতম গুরুত্বপূর্ণ পরিবহন পথ। বর্তমানে এই চক্রপথ চেন্নাই নগরোন্নয়ন কর্তৃপক্ষ বা সিএমডিএ দ্বারা রক্ষণাবেক্ষণ ও উন্নয়নমূলক কাজ করা হয়। ২৫.২ কিলোমিটার দীর্ঘ এই রাস্তাটির তিনটি খণ্ড রয়েছে, উত্তরাংশ কেন্দ্রীয় অংশ এবং দক্ষিণাংশ। এই সড়কের ওপর ‌তিরুবান্মিয়ুরে‌ রাজীব গান্ধী সালাই যুক্ত হয়েছে, যা ৪৯ ক নং রাজ্য সড়ক নামে পরিচিত। ছাড়াও রয়েছে বেলাচেরি মূশ সড়ক, গ্র্যান্ড সাদার্ন ট্রাঙ্ক রোড, কাতিপারা জংশন, কোয়মবেড়ু জংশন, পাড়ি জংশন, মাধবরম বাইপাস জংশন, টিপিপি রোড ইত্যাদি আরো কিছু গুরুত্বপূর্ণ সড়ক ও জংশন৷

## কোরিডরের বিবরণ

চেন্নাই অভ্যন্তরীণ চক্রপথ হলো তিনটি অংশ বিশিষ্ট ৬ লেনের সড়ক৷ সড়কটির উত্তরাংশ পাড়ি জংশন থেকে উত্তর-পূর্বে মানালির নিকট ৫৬ নং রাজ্য সড়ক অবধি৷ মাধবরমে রাজ্য সড়ক ১১১, মঞ্জমবক্কমে ১৬ নং জাতীয় সড়কের লিঙ্করোড, পাড়ি জংশনে চেন্নাই-তিরুভেলুর মহাসড়ক, তিরুমঙ্গলমের নিকট রাজ্য সড়ক ১১২, কোয়মবেড়ু জংশন-এর নিকট পুরাতন ৪ নং জাতীয় সড়ক, বড়পালনিতে ১১৩ নং রাজ্য সড়ক, কাতিপারা জংশনে ৩২ নং জাতীয় সড়কের সাথে সংযোগ রয়েছে৷ এই মহাসড়কে উত্তর ও মধ্যভাগ নিয়ে ২ নং রাজ্য সড়ক গঠিত৷ আইটি কোরিডর থেকে তারামণি লিঙ্ক রোড অবধি বিস্তৃত আভ্যন্তরীন চক্রপথের দক্ষিণাংশে কাতিপাড়া জংশন শুরু হওয়ার পূর্বে রয়েছে অফিসার্স ট্রেনিং একাডেমি৷ তারামণি লিঙ্ক রোড বরাবর চেন্নাই দ্রুত বাস পরিবহন ব্যবস্থা বা চেন্নাই আরবিটিডাব্লিউয়ের দপ্তরটি তৈরির পরিকল্পনা রয়েছে৷

## তথ্যসূত্র
# চেন্নাই গাণিতীয় প্রতিষ্ঠান
সংক্ষিপ্ত ইউআরএল

চেন্নাই গাণিতীয় প্রতিষ্ঠান|  |
| ধরন | শিক্ষা ও গবেষণা প্রতিষ্ঠান |
| স্থাপিত | ১৯৮৯ |
| ডিন | মাধবন মুকুন্দ |
| পরিচালক | রাজীব করণদিকার |
| Director Emeritus | সি এস শেষাদ্রী |
| অবস্থান | চেন্নাই, তামিলনাড়ু, ভারত |
| শিক্ষাঙ্গন | Suburban, 5.4 acre |
| Acronym | CMI |
| ওয়েবসাইট | www.cmi.ac.in |
|  |

**চেন্নাই গাণিতীয় প্রতিষ্ঠান** (ইংরেজি: Chennai Mathematical institute; সংক্ষেপেঃ CMI) হল ভারতের চেন্নাইতে অবস্থিত একটি শিক্ষা ও গবেষণা প্রতিষ্ঠান। এই প্রতিষ্ঠানটির প্রতিষ্ঠা হয়েছিল ১৯৮৯ সালে, SPIC বিজ্ঞান ফাউণ্ডেশনের দ্বারা। অঙ্কশাস্ত্রের উচ্চ পর্যায়ের গবেষণা ছাড়াও এখানে পদার্থবিজ্ঞান, গণিতবিজ্ঞান ও সাংগণনিক বিজ্ঞান-এর স্নাতক ও স্নাতকোত্তর পাঠ্যক্রমের ব্যবস্থা আছে। এই প্রতিষ্ঠানটি মুখ্যত বীজগাণিতিক জ্যামিতির উপর করা গবেষণার জন্য বিখ্যাত।

প্রথমে এই প্রতিষ্ঠানটি চেন্নাইয়ের টি. শহরে ছিল, যদিও পরে সিরুসেরির ক্যাম্পাসে ২০০৫ সালের অক্টোবরে স্থানান্তরিত হয়।

২০০৬ সালের ডিসেম্বর মাসে UGC Act 1956 র Section 3 র অধীনে প্রতিষ্ঠানটি ডিমড বিশ্ববিদ্যালয়-এর পর্যায় লাভ করে।

## ইতিহাস

CMI Main Building
CMI Academic Block
এই প্রতিষ্ঠানটি প্রথমে স্কুল অব ম্যাথম্যাটিকস হিসেবে ১৯৮৯ সালে
SPIC সায়েন্স ফাউণ্ডেশনের দ্বারা প্রতিষ্ঠা হয়েছিল। ১৯৯৬ সালে প্রতিষ্ঠানটি একটি স্বাধীন প্রতিষ্ঠান হিসেবে প্রতিষ্ঠা লাভ করে এবং এর নাম পরিবর্তন করে SPIC ম্যাথম্যাটিক্যাল ইনষ্টিটিউট করা হয়। ১৯৯৮ সালে পুনরায় এর নাম পরিবর্তন করে বর্তমানের নামটি রাখা হয়।

জন্মলগ্ন থেকেই এখানে গণিত ও সাংগণনিক বিজ্ঞান বিষয়ে পি এইচ ডি ডিগ্রীর ব্যবস্থা ছিল। ১৯৯৮ সালে এখানে স্নাতক ও স্নাতকোত্তর পর্যাযে়র পাঠ্যক্রমের ব্যবস্থা করা হয়।

২০১০ সাল থেকে এখানে এর অধ্যাপকদের অধীনে বিভিন্ন বিষয়ের গবেষণার জন্য ভারতের ৩০ জন ছাত্রকে ফেলোশিপ প্রদানের প্রক্রিয়াটি আরম্ভ করা হয়।

## পাঠ্যক্রম

এখানে সাংগণনিক বিজ্ঞান, গণিত ও পদার্থ বিজ্ঞান-এ পি এইচ ডিগ্রীর ব্যবস্থা আছে। সেজন্য এখানে অংশকালীন হিসেবে পি এইচ ডিগ্রীর করার ব্যবস্থা রাখা হয়েছে।

তদুপরি, পদার্থ বিজ্ঞান, গণিত-এর স্নাতক ও স্নাতকোত্তর পর্যায়ের পাঠ্যক্রমের ব্যবস্থা আছে। প্রত্যেক শ্রেণীর ছাত্রসংখ্যা ৫ থেকে ২৫ এবং সর্বমোট ছাত্র প্রায় ১০০-১২৫; অধ্যাপক ৪০ থেকে ৫০ জন।

## ভর্তির প্রক্রিয়া

এক সর্বভারতীয় পর্যায়ের প্রবেশিকা পরীক্ষার মাধ্যমে প্রত্যেকটি বিষয়ের নামভর্তিকরণ প্রক্রিয়া হয়। প্রত্যেক বর্ষের ফেব্রুয়ারি থেকে মার্চ-এর ভিতর বিজ্ঞাপন প্রকাশিত হয়। মে মাসের শেষদিকে প্রবেশিকা পরীক্ষাটি অনুষ্ঠিত হয় এবং জুনের শেষে ফলাফল প্রকাশ করা হয়।

যেসব ছাত্রছাত্রী সর্বভারতীয় গণিত অলিম্পিয়াড পরীক্ষায় উত্তীর্ণ হয় তাদের জন্য গণিত ও সাংগণনিক বিজ্ঞান বিষয়ের স্নাতক পাঠ্যক্রমের জন্য সর্বপ্রথম নামভর্তির সুযোগ থাকে। অন্যদিকে, সর্বভারতীয় পদার্থ বিজ্ঞান অলিম্পিয়াডের উত্তীর্ণ সকলের জন্য পদার্থ বিজ্ঞান-এর স্নাতক পর্যায়-এর পাঠ্যক্রমে এই ব্যবস্থা উপলব্ধ। অবশ্য এই সুবিধার জন্য ছাত্ররা মার্চ মাসে নিজে থেকে আবেদন করা জরুরী।

## তথ্যসূত্র

## বহিঃসংযোগ

* CMI homepage
* News story: CMI gets its own campus
* Cover story for *India Today*: "From preaching to practice"
* CMI in SIPCOT IT Park map
# অ্যাপোলো হসপিটালস
সংক্ষিপ্ত ইউআরএল

এ্যাপোলো হসপিটালস এন্টারপ্রাইজ লিমিটেড|  |
| ধরন | বেসরকারি হাসপাতাল |
| শিল্প | হেলথ কেয়ার |
| প্রতিষ্ঠাকাল | ১৯৮৩ (1983) |
| সদরদপ্তর | চেন্নাই, তামিলনাড়ু, ভারত |
| আয় | ₹ ৬০৫৮ কোটি (ইউএস$ ৭৪০.৪৯ মিলিয়ন) (২০১৬) |
| নীট আয় | ₹ ৩৩১ কোটি (ইউএস$ ৪০.৪৬ মিলিয়ন) (২০১৬) |
| কর্মীসংখ্যা | ৪৩,৫৫৭ (২০১৬) |

**এ্যাপোলো হসপিটালস এন্টারপ্রাইজ লিমিটেড** ভারতের চেন্নাইয়ের একটি বেসরকারি স্বাস্থ্য সেবা প্রতিষ্ঠান। বাংলাদেশ, শ্রীলঙ্কা, ঘানা, নাইজেরিয়া, মরিশাস, কাতার, ওমান ও কুয়েতে এ গ্রুপের হাসপাতাল রয়েছে।

## ইতিহাস

১৯৮৩ সালে ডাঃ প্রতাপ সি রেড্ডি ভারতের প্রথম কর্পোরেট স্বাস্থ্যসেবা হিসাবে প্রতিষ্ঠা করেছিলেন। চেন্নাইয়ের প্রথম শাখার উদ্বোধন করেন ভারতের রাষ্ট্রপতি জাইল সিং । বাংলাদেশ, শ্রীলঙ্কা, ঘানা, নাইজেরিয়া, মরিশাস, কাতার, ওমান ও কুয়েতে এ গ্রুপের হাসপাতাল রয়েছে। ২০০৫ সালের ৩০ মার্চ ঢাকায় হাসপাতাল স্থাপন করে অ্যাপোলো।

## পরিষেবা

#### অ্যাপোলো হোয়াইট ডেন্টাল

অ্যাপোলো হোয়াইট ডেন্টাল একটি ব্র্যান্ড যা অ্যালায়েন্স ডেন্টাল কেয়ারের মালিকানাধীন যা অ্যাপোলো হসপিটালস এবং ট্রাইভাইট্রন হেলথ কেয়ার। এই ডেন্টাল চেইনের ভারত জুড়ে ১৮ টি শহরে৭৫ টিরও বেশি কেন্দ্র রয়েছে এবং ভারতের ছয়টি বড় শহরে ৭-তারা ডেন্টাল স্পা রয়েছে।

#### অ্যাপোলো ফার্মাসি

অ্যাপোলো ফার্মাসি অ্যাপোলো হসপিটালস এন্টারপ্রাইজের একটি ইউনিট ভারতের প্রথম এবং বৃহত্তম ব্র্যান্ডযুক্ত ফার্মাসি নেটওয়ার্ক ১৮ টিরও বেশি রাজ্যে ৩০০০ এরও বেশি আউটলেট রয়েছে।

অ্যাপোলো ফার্মাসি ১৯৮৭ সালে শুরু হয়েছিল।

হায়দরাবাদ-ভিত্তিক ফার্মেসী চেইন হেটেরো মেড সলিউশনস লিমিটেড (এইচএমএসএল) ২০১৪ সালে অ্যাপোলো ফার্মাসি (অ্যাপোলো হাসপাতাল এন্টারপ্রাইজ লিমিটেড) দ্বারা অধিগ্রহণ করা হয়। এইচএমএসএলের তেলেঙ্গানা, অন্ধ্র প্রদেশ এবং তামিলনাড়ু জুড়ে প্রায় ৩২০ টি স্টোর ছিল।

## গ্রুপের অন্যান্য প্রতিষ্ঠান

* সাবেক অ্যাপোলো হাসপাতাল ঢাকা
* অ্যাপোলো ইমপেরিয়াল হসপিটালস

## তথ্যসূত্র
# আদিরসাত্মক চলচ্চিত্রের তালিকা
সংক্ষিপ্ত ইউআরএল

এটি একটি দশক অনুসারে বিভক্ত **ইরোটিক চলচ্চিত্রের কালানুক্রমিক তালিকা**। প্রায়শই এখানে ইরোটিকা এবং অন্যান্য ধারার (নাট্য, ভৌতিক, থ্রিলার অন্তর্ভুক্ত) মধ্যে বিবেচনাযোগ্য চলচ্চিত্র পুনসংযোগ ঘটতে পারে। এমনকি ঘনিষ্ঠভাবে ইরোটিক বিষয় সম্পর্কিত চলচ্চিত্র এই তালিকায় যুক্ত হতে পারে।

## ১৯৭০-এর দশক

* *মুজি* (জাপান)

## ১৯৮০-এর দশক

* *9½ Weeks* (মার্কিন)
* *কল মি টুনাইট* (১৯৮৬, জাপান)
* *ফ্যাটাল অ্যাট্রাকশন* (১৯৮৭, মার্কিন)

## দশক অনুসারে তালিকা

* ২০০০-এর দশকের ইরোটিক চলচ্চিত্রের তালিকা
* ২০১০-এর দশকের ইরোটিক চলচ্চিত্রের তালিকা

## আরও দেখুন

* ফরাসি ইরোটিক চলচ্চিত্রের তালিকা
* প্রাক-কোড যৌন চলচ্চিত্র

## তথ্যসূত্র
# নাগাল্যান্ডের স্কুল শিক্ষা বোর্ড
সংক্ষিপ্ত ইউআরএল

নাগাল্যান্ড বোর্ড অফ স্কুল এডুকেশন| সংক্ষেপে | এনবিএসই |
| গঠিত | ১৫ নভেম্বর ১৯৭৩ (1973-11-15) |
| ধরন | কেন্দ্রীয় বিদ্যালয় শিক্ষা বোর্ড |
| সদরদপ্তর | কোহিমা |
| অবস্থান | * নাগাল্যান্ড, ভারত
 |
| দাপ্তরিক ভাষা  | ইংরেজি |
| ওয়েবসাইট | প্রাতিষ্ঠানিক ওয়েবসাইট |

**নাগাল্যান্ড বোর্ড অফ স্কুল এডুকেশন** (সংক্ষেপে এনবিএসই) হল ভারতের নাগাল্যান্ড রাজ্যের একটি স্কুল শিক্ষা বোর্ড। এনবিএসই হল ভারতের নাগাল্যান্ড সরকারের একটি রাষ্ট্রীয় সংস্থা এবং নাগাল্যান্ডে মাধ্যমিক ও উচ্চ মাধ্যমিক শিক্ষার প্রচার ও উন্নয়নের জন্য নিযুক্ত। নাগাল্যান্ড বোর্ড কর্তৃপক্ষের দ্বারা প্রকাশিত অফিসিয়াল বিজ্ঞপ্তি অনুসারে, এনবিএসই এইচএসএলই এবং এইচএসএসএলসির অস্থায়ী ফলাফল ৩০ মে, ২০২০ (বিকালের শেষের দিকে) প্রকাশ করা হয়েছে।

নাগাল্যান্ড বোর্ড অফ স্কুল এডুকেশন মূলত প্রতিষ্ঠিত হয়েছে:

* পরীক্ষার জন্য নির্দেশের কোর্স নির্ধারণ করতে,
* পরীক্ষার শর্তাবলী নির্ধারণ করা, পরীক্ষা পরিচালনা করা এবং এর জন্য প্রয়োজনীয় ব্যবস্থা করার জন্য ব্যবস্থা করা,
* বার্ষিক পরীক্ষার ফলাফল প্রকাশের জন্য,

এর কিছু কার্যাবলী হল:

* অনুমোদিত পাঠক্রম অনুসারে পাঠ্যক্রম, পাঠ্যসূচী এবং পাঠ্যপুস্তক প্রণয়ন করা।
* মাধ্যমিক ও উচ্চ মাধ্যমিক স্তরের স্কুল শিক্ষার উন্নয়নে রাজ্য সরকারকে নির্দেশনা দেওয়া।
* পরীক্ষা ও মূল্যায়ন পদ্ধতিতে সংস্কার গ্রহণ করা।
* মান অর্জন নিশ্চিত করতে বিদ্যালয় পরিদর্শন করা।
* শিক্ষক ও প্রতিষ্ঠান প্রধানদের জন্য সেমিনার, কর্মশালার আয়োজন করা।

## আরো দেখুন

* কেন্দ্রীয় মাধ্যমিক শিক্ষা বোর্ড
* মাধ্যমিক শিক্ষার ভারতীয় প্রশংসাপত্র
* জাতীয় মুক্ত বিদ্যালয় সংস্থা

## তথ্যসূত্র
# পশ্চিমবঙ্গ প্রাথমিক শিক্ষা পর্ষদ

**পশ্চিমবঙ্গ প্রাথমিক শিক্ষা পর্ষদ** হল, ভারতের পশ্চিমবঙ্গ রাজ্য সরকারের প্রাথমিক বিদ্যালয় শিক্ষা সংক্রান্ত দপ্তর। এই দপ্তরের মাধ্যমে সারা রাজ্যের প্রাথমিক বিদ্যালয় গুলি নিয়ন্ত্রণ করা হয়। প্রাথমিক বিদ্যালয়ের শিক্ষক নিয়োগ প্রক্রিয়াও এই দপ্তরের মাধ্যমে করা হয়। পশ্চিমবঙ্গ রাজ্যের প্রতিটা জেলায় জেলায় পশ্চিমবঙ্গ প্রাথমিক শিক্ষা পর্ষদের অধীনস্থ জেলা ভিত্তিক প্রাথমিক বিদ্যালয় সংসদ রয়েছে । এই জেলা সংসদের মাধ্যমে , সংসদের চেয়ারম্যান ও জেলা স্কুল পরিদর্শক জেলার প্রতিটা প্রাথমিক বিদ্যালয়ের গৃহ নির্মাণ থেকে পঠন পাঠন প্রতিটা ক্ষেত্রেই দায়িত্ব পালন করে। শ্রী গৌতম পাল মহাশয়বর্তমানে পশ্চিমবঙ্গ প্রাথমিক বিদ্যালয় পর্ষদ এর সভাপতি হিসেবে দায়িত্ব পালন করছেন।

## তথ্যসূত্র
# পশ্চিমবঙ্গ মধ্য শিক্ষা পর্ষদ
সংক্ষিপ্ত ইউআরএল

পশ্চিমবঙ্গ মধ্য শিক্ষা পর্ষদ| লোগো |
| সংক্ষেপে | WBBSE |
| নীতিবাক্য | সর্বশিক্ষা অভিযান |
| প্রতিষ্ঠিত | ১৯৫১ |
| ধরন | সরকারি প্রতিষ্ঠান |
| সদরদপ্তর | * নিবেদিতা ভবন, সেক্টর ২, ডিজে-৮, সল্টলেক, সেক্টর ২, কলকাতা-৯১
* ডিরোজিও ভবন, ৭৭/২, পার্ক স্ট্রিট, কলকাতা-১৬
 |
| প্রেসিডেন্ট | ড. রামানুজ গাঙ্গুলি |
| ওয়েবসাইট |  |

**পশ্চিমবঙ্গ মধ্য শিক্ষা পর্ষদ** পশ্চিমবঙ্গ সরকার পরিচালিত একটি মাধ্যমিক শিক্ষা বোর্ড। এই বোর্ড পশ্চিমবঙ্গ ও পশ্চিমবঙ্গের বাইরে অবস্থিত এই বোর্ডের অধিভুক্ত স্কুলগুলিতে দশম শ্রেণির মাধ্যমিক পরীক্ষা পরিচালনা করে থাকে।

## আরও দেখুন

* পশ্চিমবঙ্গ উচ্চমাধ্যমিক শিক্ষা সংসদ
* পশ্চিমবঙ্গ প্রাথমিক শিক্ষা পর্ষদ
* পশ্চিমবঙ্গ রাষ্ট্রীয় কারিগরী পরিষদ

## তথ্যসূত্র

## বহিঃসংযোগ

* দাপ্তরিক ওয়েবসাইট
# পশ্চিমবঙ্গ রবীন্দ্র মুক্ত বিদ্যালয় সংসদ
সংক্ষিপ্ত ইউআরএল

পশ্চিমবঙ্গ রবীন্দ্র মুক্ত বিদ্যালয় সংসদ|  |
| নীতিবাক্য | মুক্ত শিক্ষা মুক্ত চিন্তা মুক্ত বিশ্ব (Free education, Free thought, Free world) |
| গঠিত | ১ আগস্ট ২০০১ |
| ধরন | সরকারি প্রতিষ্ঠান |
| সদরদপ্তর | * বিকাশ ভবন (দ্বিতল), পূর্ব ব্লক দ্বিতল ‚ সল্টলেক কলকাতা – ৭০০০৯১
 |
| সভাপতি | অমরেন্দ্র মহাপাত্র |
| সম্পাদক | অমিতাভ বাগচী |
| ওয়েবসাইট | wbcros.in |

**পশ্চিমবঙ্গ রবীন্দ্র মুক্ত বিদ্যালয় সংসদ** হল পশ্চিমবঙ্গ সরকার দ্বারা পরিচালিত বিদ্যালয় স্তরের  দূরশিক্ষার জন্য শিক্ষা বোর্ড।।

যারা পর্ষদের মাধ্যমিক ও সংসদের উচ্চ মাধ্যমিক পরীক্ষায় কৃতকার্য হতে পারেনি,তারাই অনুমোদিত পাঠকেন্দ্রের মাধ্যমে পরীক্ষা দিতে পারেন।
টেমপ্লেট:School education in India

## তথ্যসূত্র
# অবিরত ও বোধগম্য মূল্যায়ন
সংক্ষিপ্ত ইউআরএল

অবিরত এবং বোধগম্য মূল্যায়ন| CCE's official logo |
| শিক্ষা পরিষদ |
| CBSE |
| পরীক্ষা |
| গঠনীয় | ৪ |
| সংখ্যাত্মক | ২ |
| মান | ৯ পয়েণ্ট |
| গ্রেড | ৬ষ্ঠ থেকে ১০ম এবং ১২শ |
| পাঠ্যক্রম |
| প্রধান বিষয় | ইংরাজী, গণিত, পদার্থ বিদ্যা, রসায়ন বিজ্ঞান, জীব বিদ্যা, ইতিহাস, রাজনীতি, ভূতত্ এবং অর্থনীতি। |
| অতিরিক্ত বিষয় (বিকল্প) | জাপানী ভাষা, হিন্দী ভাষা, অসমীয়া ভাষা, বাংলা ভাষা, গুজরাতি ভাষা, কাশ্মিরী ভাষা, কানাড়া ভাষা, মারাঠি ভাষা, মালায়ালাম ভাষা, মণিপুরী ভাষা, উড়িয়া ভাষা, পাঞ্জাবী ভাষা, সিন্ধী ভাষা, তামিল ভাষা, তেলুগু ভাষা, উর্দু ভাষা, সংস্কৃত ভাষা, আরবী ভাষা, ফার্সি ভাষা, ফরাসি ভাষা, তিব্বতী ভাষা, জার্মান ভাষা, পতুর্গীজ ভাষা, রুশ ভাষা, স্প্যানিশ ভাষা, নেপালী ভাষা, লিম্বু ভাষা, লেপ্কা ভাষা, ভূটীয়া ভাষা, এবং মিজো ভাষা। |

**অবিরত এবং বোধগম্য মূল্যায়ন** (ইংরেজি: Continuous and Comprehensive Evaluation **CCE**) হলো কেন্দ্রীয় মাধ্যমিক শিক্ষা পরিষদ এর দ্বারা ভারতের ৬ষ্ঠ থেকে ১০ম পর্যায়ের শিক্ষার্থীদের জন্য প্রবর্তন করা একটি নতুন শিক্ষা পদ্ধতি।

### মূল্যায়নের নতুন পদ্ধতি

এই নতুন পদ্ধতিতে, শিক্ষার্থীদের বিদ্যায়তনের সাথে পাঠ্যক্রমিক ও সহ-পাঠ্যক্রমিক বিষয়ে মূল্যায়নের সঙ্গে তাদের কৃতিত্ব এবং অর্হতাসমূহ নির্ণয় করা হয়। শিক্ষার্থীদের নম্বরের পরিবর্তে গ্রেড প্রদান করা হয়। এর উদ্দেশ্য বিভিন্ন ক্রিয়াকলাপের মূল্যায়নের দ্বারা শিক্ষার্থীদের কাজের বোঝা হ্রাস করা এবং সামগ্রিক কৃতিত্ব এবং অর্হতাসমূহের বিকাশ সাধন করা। মূল্যায়নের জন্য শিক্ষার্থীর কর্ম অভিজ্ঞতা, দক্ষতা, সৃষ্টিশীলতা, দৃঢ়তা, সহযোগিতা, কথা-বার্তা, আচরণ ইত্যাদির ভিত্তিতে গ্রেড প্রদান করা হয় এবং শিক্ষার্থীর যোগ্যতার সামগ্রিক মান নিরুপণ করা হয়। এর ফলে বিদ্যায়তনিক দিকে দুর্বল কিন্তু অন্যদিকে যেমন কলা, মানবতা, খেলা, সংগীত ইত্যাদি দিকে এগোনো শিক্ষার্থীরাও তাদের যোগ্যতা প্রদর্শন করার সুবিধা পায়।

## রূপরেখা

এই পদ্ধতিতে দুটো ভিন্ন প্রকারের অভীক্ষা নেওয়া হয়। সেই দুটি হল, *গঠনীয় অভীক্ষা* এবং *সংখ্যাত্মক অভীক্ষা* বা *যোগাত্মক অভীক্ষা*।

* *গঠনীয় অভীক্ষা*: শিক্ষার্থীর বিষয়শ্রেণী কার্য এবং গৃহ কার্য, মৌখিক পরীক্ষা, কুইজ, প্রকল্প ইত্যাদি হল গঠনীয় অভীক্ষা। প্রতি শিক্ষা বর্ষে চারটি করে গঠনীয় অভীক্ষা থাকতে পারে, এবং শতকরা ৪০% গভীরতা থাকে। কিছু বিদ্যালয়ে বহুবিধ মৌখিক পরীক্ষার পরিবর্তে একটি অতিরিক্ত লিখিত পরীক্ষা নেওয়া হয় যদিও ন্যূনতম একটি হলেও মৌখিক পরীক্ষা নেওয়া হয়।
* *সংখ্যাত্মক অভীক্ষা*: সংখ্যাত্মক অভীক্ষা হল তিন ঘণ্টা ধরে চলা দীর্ঘ লিখিত পরীক্ষা, একটি শিক্ষা বর্ষে দুবার করে নেওয়া হয়। প্রথম দুটি গঠনীয় অভীক্ষা সম্পূর্ণ হওয়ার পরে *প্রথম সংখ্যাত্মক অভীক্ষা* বা *Summative Assessment 1* (SA-1) নেওয়া হয়। পরের দুটি গঠনীয় অভীক্ষা সম্পূর্ণ হওয়ার পরে *দ্বিতীয় সংখ্যাত্মক অভীক্ষা* বা (SA-2) নেওয়া হয়। প্রতিটি সংখ্যাত্মক অভীক্ষার শতকরা ৩০% করে মোট ৬০% গভীরতা থাকে। প্রতিটি সংখ্যাত্মক অভীক্ষা বিদ্যালয়ে নিজে সম্পাদন করে যদিও প্রশ্নপত্র আংশিকভাবে CBSE প্রস্তুত করে সাথে উত্তরপত্রও CBSE কঠোরভাবে নিরীক্ষণ করে। একটি সংখ্যাত্মক অভীক্ষা একবার সম্পাদিত হওয়ার পরে সেই পাঠ্যক্রম দ্বিতীয় সংখ্যাত্মক অভীক্ষাতে পুনরাবৃত্তি করা হয় না, ফলত শিক্ষার্থীরা পরবর্তী সংখ্যাত্মক অভীক্ষার নতুন বিষয়ে সম্পুর্ণভাবে মনোনিবেশ করতে পারে।

শিক্ষাবর্ষে অন্তত, পরিষদ গঠনীয় এবং সংখ্যাত্মক অভীক্ষা প্রাপ্তাংকর ভিত্তিতে ফলাফল প্রকাশ করে, i.e. ৪০% + ৬০% = ১০০%।

## বহিঃসংযোগ

* CCE-এর ওয়েবসাইট
* CBSE-এর ওয়েবসাইট

টেমপ্লেট:ভারতের বিদ্যালয় শিক্ষা
# স্নেগিদিয়ে
সংক্ষিপ্ত ইউআরএল

| স্নেগিদিয়ে |
| --- |
| ডিভিডি প্রচ্ছদ |
| পরিচালক | প্রিয়দর্শন |
| প্রযোজক | মুকেশ আর মেহতা |
| রচয়িতা | এন. মহারাজা  (সংলাপ) |
| চিত্রনাট্যকার | প্রিয়দর্শন |
| কাহিনিকার | চন্দ্রকান্ত কুলকার্নী |
| শ্রেষ্ঠাংশে | জ্যোতিকা শ্রাবণী মুখার্জি তাবু ঈশিতা অরুণ মানসী স্কট |
| সুরকার | **গান:** বিদ্যাসাগর **আবহ সঙ্গীত:** এস.পি. ভেঙ্কটেশ (সঙ্গীতরাজ হিসেবে কৃতিত্ব দেওয়া হয়েছিলো) |
| চিত্রগ্রাহক | জীব |
| সম্পাদক | এন. গোপালকৃষ্ণ |
| প্রযোজনা কোম্পানি | সূর্য সিনে আর্ট |
| মুক্তি | ২৪ নভেম্বর ২০০০ (2000-11-24) |
| স্থিতিকাল | ১৫৪ মিনিট |
| দেশ | ভারত |
| ভাষা | তামিল  |

স্নেগিদিয়ে (তামিল: சிநேகிதியே, অনুবাদ 'বান্ধবী') হচ্ছে ২০০০ সালে মুক্তিপ্রাপ্ত একটি তামিল চলচ্চিত্র। চলচ্চিত্রটি নারীকেন্দ্রিক এবং নারীবন্ধুদের নিয়ে ছিলো; অভিনয় করেছিলে জ্যোতিকা, শ্রাবণী মুখার্জি, তাবু, ঈশিতা অরুণ এবং মানসী স্কট। চলচ্চিত্রটি প্রিয়দর্শন পরিচালনা করেছিলেন এবং এটির কাহিনী ১৯৯৯ সালের মারাঠি চলচ্চিত্র *বিন্দাস্ত* থেকে কিছুটা অনুপ্রাণিত হয়েছিলো যেটির কাহিনী চন্দ্রকান্ত কুলকার্নী লিখেছিলেন। চলচ্চিত্রটির সঙ্গীত পরিচালনা করেছিলেন বিদ্যাসাগর। কোনো নায়ক ছাড়া এই চলচ্চিত্রটি তামিল বক্স অফিসে সাফল্য দেখাতে না পারলেও সময়ের বিবর্তনে পরে এই চলচ্চিত্রটিকে মানুষ গ্রহণ করে নেয়। চলচ্চিত্রটি মূলত তামিল ভাষার হলেও এটি আগে একই সঙ্গে তামিল এবং মালয়ালম ভাষায় মুক্তি দেবার কথা ভাবা হয়েছিলো এবং বহু পরে ২০০৭ সালে কেরলে মালয়ালম ভাষায় অনুবাদ করে চলচ্চিত্রটি ভিন্ন নামে মুক্তি দেওয়া হয়েছিলো।

## অভিনয়ে

* তাবু - এসিপি গায়েত্রী
* জ্যোতিকা - বাণী সুব্রাহ্মণ বসু
* শ্রাবণী মুখার্জি - রাধিকা
* মানসী স্কট - নিম্মি
* ঈশিতা অরুণ - গীতা
* শ্বেতা মেনন - পুলিশ কর্মকর্তা জয়াশ্রী
* লক্ষ্মী - মালতী
* মনোরমা - ভানুমতী (বাণীর মা)
* মিতা বশিষ্ঠ - প্রেমা নারায়ণ, গোয়েন্দা পুলিশ
* দীপ্তি ভটনাগর - একটি বিশেষ চরিত্রে

## তথ্যসূত্র

## বহিঃসংযোগ

* ইন্টারনেট মুভি ডেটাবেজে *স্নেগিদিয়ে*  (ইংরেজি)
# জি৫
সংক্ষিপ্ত ইউআরএল

জি৫|  |
| ব্যবসার প্রকার | বেসরকারি কোম্পানি |
| সাইটের প্রকার | চাহিদা ভিডিও সেবা |
| উপলব্ধ | বাংলা, ইংরেজি, হিন্দি, মালয়ালম, কন্নড়, তেলুগু, তামিল, মারাঠি, ভোজপুরি, গুজরাটি, পাঞ্জাবি |
| সদরদপ্তর | মুম্বই, মহারাষ্ট্র, ভারত |
| পরিবেষ্টিত এলাকা | ১৯০ টিরও অধিক দেশ |
| মালিক | জি এন্টারটেইনমেন্ট এন্টারপ্রাইজেস এসেল গ্রুপ |
| শিল্প | ওটিটি, স্ট্রিমিং মিডিয়া, ভিডিও অন ডিমান্ড |
| ওয়েবসাইট | www.zee5.com |
| চালুর তারিখ | ১৪ ফেব্রুয়ারি ২০১৮ |

**জি৫** (পূর্ববাম: **ওজি** ) জি এন্টারটেইনমেন্ট এন্টারপ্রাইজেস ও এসেল গ্রুপ পরিচালিত এক ভিডিও অন ডিমান্ড ওয়েবসাইট এটি ১৪ ফেব্রুয়ারি ২০১৮-এ ১২ টি ভাষায় চালু হয়। এই প্ল্যাটফর্মটি ২০১৮ সালে *আমেরিকা ম্যাপিল্লাই* শিরোনমের প্রথম তামিল ওয়েব সিরিজ প্রচার করেছিল। একই বছরে, প্ল্যাটফর্মটি আরও একটি ওয়েব সিরিজ চালু করে যার নাম *কল্যাচিরিপু*। এরপর সানি লিওনের জীবনীভিত্তিক ওয়েব সিরিজ *করণজিৎ কাউর–দ্য আনটোল্ড স্টোরি অব সানি লিওন* প্রচার করেছিল।

## জি৫ অরিজি

## নালস

### অরিজিনাল শোজ

* *কল্লাচিরিপ্পু*
* *কারেনজিত কাউর - দ্য আনটোল্ড স্টোরি অব সানি লিওন*
* *টেবিল নাম্বার ৫*
* *লাইফ সাহি হ্যায়*
* *লাইফ সাহি হ্যায় ২*
* *আমেরিকা ম্যাপিল্লাই*
* *দ্য স্টোরি*
* *জশন-এ-জিন্দেগি*
* *লিফটম্যান*
* *লকডাউন*
* *জিরো কেএমএস*
* *আকুরি*
* *রংবাজ*
* *দ্য ফাইনাল কল*
* *অভয়*

### অরিজিনাল মুভিজ/শর্ট ফিল্মস

* *তমশ্রী*
* *মেহমান*
* *লাল বাহাদুর শাস্ত্রী মৃত্যুভু*
* *সোনে ভি দো ইয়ারো*
* *লাল বাহাদুর শাস্ত্রীস ডেথ*
* *টোবা টেক সিং*
* *মুমাল রানো*
* *ক্যাবারেট*
* *সাইগাই*
* *শোলে গার্ল*

## তথ্যসূত্র
# স্টিফেন লেকক
সংক্ষিপ্ত ইউআরএল

| স্টিফেন লেকক |
| --- |
|  |
| জন্ম | (১৮৬৯-১২-১৩)১৩ ডিসেম্বর ১৮৬৯ ইংল্যান্ড |
| মৃত্যু | ২৮ মার্চ ১৯৪৪(1944-03-28) (বয়স ৭৪) |
| পেশা | হাস্যরসের লেখক |

**স্টিফেন লেকক** (১৮৬৯- ১৯৪৪) কানাডীয় সাহিত্যের সর্বকালের সবচেয়ে সফল হাস্যরসের লেখক। ব্যঙ্গ ও কৌতুকের মিশেলের একাকার স্টিফেনের প্রথম বই প্রকাশিত হয়েছিল ৩৭ বছর বয়সে। এলিমেন্টস অব পলিটিক্যাল সায়েন্স শিরোনামের গ্রন্থটির লেখক তার আগেই শিকাগো বিশ্ববিদ্যালয় থেকে পিএইচডি ডিগ্রি অর্জন করে ম্যাকগিল বিশ্ববিদ্যালয়ে অধ্যাপনায় নিযুক্ত। ইংল্যান্ডে জন্মগ্রহণকারী এই লেখক পরিবারের সাথে কানাডায় অভিবাসী হন সাত বছর বয়সে। রাষ্ট্রবিজ্ঞানী এই অধ্যাপক দেরিতে বই লেখা শুরু করলেও একেবারে কম নয় তার গ্রন্থ সংখ্যা। প্রবন্ধ গ্রন্থের সংখ্যা বাইশটি। এছাড়াও দুটি জীবনী, একটি আত্মজীবনীমূলক গ্রন্থও তিনি রচনা করেছিলেন।

## গ্রন্থাবলী

* *লিটারারি ল্যাপসেস* (১৯১০)
* *ননসেন্স নভেলস* (১৯১১)
* *সানশাইন স্কেচেস অব অ্যা লিটিল টাউন* (১৯১৪)
* *আরকাডিয়ান অ্যাডভেঞ্চারস উইথ দ্য আইডেল রিচ* (১৯১৪)
* *মুনবিমস ফ্রম দ্য লার্জার লুনাসি* (১৯১৫)
* *ফারদার ফুলিশনেস* (১৯১৬)
* *এসেজ অ্যান্ড লিটারারি স্টাডিজ* (১৯১৬)
* *ফ্রেঞ্জিড ফিকশান* (১৯১৮)
* *দ্য আনসলভড রিডল অব সোশ্যাল জাস্টিস* (১৯২০)
* *মাই ডিসকভারি অব ইংল্যান্ড (১৯২২)*
* *দ্য গার্ডেন অব ফলি (১৯২৪)*
* *উইনোড উইজডম* (১৯২৬)
* *শর্ট সার্কিটস* (১৯২৮)
* *হিউমার : ইটস থিয়রি অ্যান্ড টেকনিক* (১৯৩৫)
* *টু মার্চ কলেজ* (১৯৩৯)
* *মাই রিমার্কেবল আঙ্কল* (১৯৪২)
* *হাউ টু রাইট* (১৯৪৩)

## পুরস্কার

* গভর্নর জেনারেল সাহিত্য পুরস্কার [১৯৩৭]

## অন্য সম্মাননা

* মৃত্যুর পর মহান এ লেখকের স্মৃতিকে ধারণ করতে প্রতিষ্ঠিত হয় স্টিফেন লেকক পুরস্কার।
* ১৯৬৯ সালে স্টিফেনের জন্মশতবর্ষে কানাডা পোস্ট তার ছবি সংবলিত একটি স্ট্যাম্পও বাজারে প্রকাশ করে।

## তথ্যসূত্র